CELEX: 32013R1006
Language: lt
Date: 2013-10-18 00:00:00
Title: 2013 m. spalio 18 d. Komisijos įgyvendinimo reglamentas (ES) Nr. 1006/2013 dėl leidimo naudoti L-cistiną kaip visų rūšių gyvūnų pašarų priedą  Tekstas svarbus EEE

19.10.2013   
            
            
               LT
            
            
               Europos Sąjungos oficialusis leidinys
            
            
               L 279/59
            
         KOMISIJOS ĮGYVENDINIMO REGLAMENTAS (ES) Nr. 1006/2013
   2013 m. spalio 18 d.
   dėl leidimo naudoti L-cistiną kaip visų rūšių gyvūnų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti L-cistiną kaip gyvūnų pašarų priedą funkcinėje grupėje „aminorūgštys, jų druskos ir analogai“. Kartu su prašymu pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo naudoti L-cistiną kaip visų rūšių gyvūnams skirtą pašarų priedą, priskirtiną priedų kategorijai „maistiniai priedai“;
            
         
               (4)
            
            
               Europos maisto saugos tarnyba (toliau – Tarnyba) 2013 m. kovo 13 d. nuomonėje (2) padarė išvadą, kad siūlomomis naudojimo sąlygomis L-cistinas neturi nepageidaujamo poveikio gyvūnų sveikatai, žmonių sveikatai ar aplinkai ir kad šis preparatas gali būti laikomas veiksmingai prisidedančiu prie sieros turinčių aminorūgščių poreikio patenkinimo visų rūšių gyvūnuose. Tarnyba nemano, kad reikia nustatyti konkrečius stebėjimo po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               šios medžiagos vertinimas rodo, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Taigi, kaip nurodyta šio reglamento priede, turėtų būti suteiktas leidimas naudoti minėtą medžiagą;
            
         
               (6)
            
            
               šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą medžiagą, priklausančią priedų kategorijai „maistiniai priedai“ ir funkcinei grupei „aminorūgštys, jų druskos ir analogai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 18 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  EFSA leidinys, 2013 m.; 11(4):3173.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg/kg visaverčio pašaro, kurio drėgnis yra 12 %
               
            
                  
                     Maistinių priedų kategorija. Funkcinė grupė: aminorūgštys, jų druskos ir analogai
                  
               
            
                  3c391
               
               
                  —
               
               
                  L-cistinas
               
               
                  
                               
                           
                           
                              
                                 Priedo sudėtis
                              
                              Kristaliniai milteliai, gauti hidrolizuojant natūralų keratiną iš naminių paukščių plunksnų, kuriuose L-cistinas sudaro ne mažiau kaip 98,5 %.
                           
                        
                               
                           
                           
                              
                                 Veikliosios medžiagos apibūdinimas
                              
                              IUPAC pavadinimas: (2R)-2-amino-3-[(2R)-2-amino-3-hidroksi-3-oksopropil] disulfanil-propano rūgštis
                              CAS numeris: 56-89-3
                              Cheminė formulė: C6H12N2O4S2
                              
                           
                        
                               
                           
                           
                              
                                 Analizės metodai
                                  (1)
                              
                              L-cistino nustatymas pašarų priede:
                              titrimetrija, Europos farmakopėja (Ph. Eur. 6.0, metodas 01/2008-0998).
                              Cistino nustatymas premiksuose, kombinuotuosiuose pašaruose ir pašarinėse žaliavose:
                              jonų mainų chromatografijos metodas su po kolonėlės naudojamu darinių sintetinimu ir fotometrinis nustatymas; Komisijos reglamentas (EB) Nr. 152/2009 (2) (III priedas, F).
                           
                        
               
                  Visų rūšių gyvūnai
               
               
                  —
               
               
                  —
               
               
                  —
               
               
                  
                              1.
                           
                           
                              Naudotojų sauga: tvarkant produktą reikia naudoti kvėpavimo takų apsaugos priemones, saugos akinius ir pirštines.
                           
                        
                              2.
                           
                           
                              Priedo ir premiksų naudojimo taisyklėse nurodyti:
                              
                                          —
                                       
                                       
                                          apdorojimo stabilumą ir laikymo sąlygas.
                                       
                                    
                                          —
                                       
                                       
                                          L-cistino kiekis priklauso nuo tikslinių gyvūnų sieros turinčių aminorūgščių poreikio ir nuo kitų sieros turinčių aminorūgščių kiekio gyvūnų racione.
                                       
                                    
                        
               
                  2023 m. lapkričio 8 d.
               
            
         (1)  Išsamų analizės metodų aprašymą galima rasti etaloninės laboratorijos svetainėje: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.
      
         (2)  OL L 54, 2009 2 26, p. 1.